Robert Stoltenberg

Robert Stoltenberg (født 1965) er en norsk skuespiller og komiker som er kjent for sine mange roller i komiserien Borettslaget (2002). Han har blitt belønnet med priser fra Gullruten og Komiprisen.


== Biografi ==
Stoltenberg ble født i Oslo, men flyttet som niåring til Fetsund. Han startet i underholdningsbransjen allerede tidlig i ungdomsårene. På 1980-tallet hadde han oppdrag i radioprogrammer som Etter skoletid og Ungdommens radioavis. Derfra ble det NRK P2s Morgenradio og Midt i trafikken. Etter det tok han historie grunnfag på Universitetet i Oslo, og dro deretter til Lillehammer for å ta TV-regissørutdanning. I 1990 ledet han popmusikkprogrammet Panorama på NRK-TV (sammen med sin tvillingbror, Harald Stoltenberg). Utover 1990-tallet hadde han oppgaver bak kamera og hadde regi på en rekke promotion-filmer for NRK Fjernsynet. Han var med å produsere barne- og ungdomsprogrammer som Midt i smørøyet og Newton samt noen dramaserier. Etter noen år bak kamera fikk han i 2000 prøve seg som programleder i det humoristiske underholdningsprogrammet Copacabana. Han fikk sitt store gjennombrudd som underholder i 2002 med komiserien Borettslaget, der han spilte en rekke roller, deriblant den pågående driftslederen Narvestad som ble mest kjent og i ettertid brukt i flere andre sammenhenger. Han har også satt stemme til flere animasjonsfilmer.
I 2005 deltok han i Den store klassefesten på NRK.Han fortalte at han var homofil på TV-programmet Skavlan i 2011.


== Priser ==
Stoltenberg vant flere priser under Gullruten 2002. I tillegg til publikumsprisen, tok han prisene for årets nyskaper og beste mannlige skuespiller, alle for sin innsats i Borettslaget. Selve programmet ble kåret til beste humorprogram/satire. 
Han ble tildelt Komiprisen 2002 i klassen i klassen beste mannlige revy- og komedieartist.


== Filmografi ==
2014 – Madagaskarpingvinene ....  Kong Julien (stemme)
2013 – Pelle Politibil på sporet .... Pelle Politibil (stemme)
2012 – Madagaskar 3: Full rulle i Europa ....  Kong Julien (stemme)
2011 – Pelle Politibil går i vannet .... Pelle Politibil (stemme)
2010 – Trolljegeren .... Polsk bjørnejeger
2008 – Madagaskar 2 ....  Kong Julien (stemme)
2005 – Madagaskar ....  Kong Julien (stemme)


== TV-opptredener ==
2018 – Jorden rundt på 6 steg
2017 – Narvestad tar ferie
2013-2015 – Underholdningsavdelingen (sesong 1-3)
2012 – Julekongen (TV-serie) - Kongens Høyre Hånd
2011 – Småbyliv (TV Serie) ...flere roller
2008 – Borettslaget (TV Serie) ...flere roller
2007 – Grosvold
2005 – Den store klassefesten (gjest)
2004 – Hundehjørnet (Diverse roller)
2002 & 2004 – Først & sist (gjest, to ganger)
2002 – Jul i Borettslaget (Video) ...flere roller
2002 & 2006 – Borettslaget (TV Serie) .... flere roller
2000 – Café (TV-serie) (programleder)
2000 – Copacabana (TV Serie) (som programleder Yngve Freiholt)
1998-99 – Åpen post (som moteløven Yngve Freiholdt)
1991 – Giga wah-wah (TV Serie) (månedsmagasin med ungdomskultur og musikkvideoer) (Programleder)
1990 – Panorama (Pop-musikk program) Programleder sammen med sin tvillingbror Harald Stoltenberg.


== Manus og regi i TV ==
1995 – Go elg
1995 – Newton
1994 – Midt i smørøyet
1992 – U
1985 – Kluzz
1984 – Halvsju


== Referanser ==


== Eksterne lenker ==
(en) Robert Stoltenberg på Internet Movie Database 
(en) Robert Stoltenberg hos The Movie Database 
(en) Robert Stoltenberg hos Behind The Voice Actors